**podmienky účasti**

1. **spoločné ustanovenia**

Splnenie podmienok účasti možno preukázať jednotným európskym dokumentom podľa §39 zákona o verejnom obstarávaní č. 343/2015 Z.z. (ďalej len „**ZoVO**“), pričom doklady preukazujúce splnenie podmienok účasti predkladajú po vyhodnotení ponúk  časti „Kritériá“ uchádzači, ktorí sa umiestnili na prvom až treťom mieste v poradí.

**Formulár jednotného európskeho dokumentu** s vyplnenými údajmi v „Časti I“ tvorí časť A.4 súťažných podkladov.

Doklady preukazujúce splnenie všetkých podmienok účasti musia byť predložené v **slovenskom jazyku**. Ak je doklad alebo dokument vyhotovený v cudzom jazyku, predkladá sa spolu s jeho **úradným prekladom** do slovenského jazyka; to neplatí pre doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.

Ak uchádzač/záujemca bude predkladať ponuku ako **skupina** fyzických osôb/právnických osôb, musí pri preukazovaní splnenia podmienok účasti uviesť všetkých svojich členov, a to predložením nasledovných dokladov:

* Čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať vo všetkých veciach súvisiacich s týmto verejným obstarávaním, v ktorom vyhlásia, že v prípade prijatia ich ponuky obstarávateľom vytvoria všetci členovia skupiny dodávateľov spoločnú právnu formu, napr. zmluvu o združení podľa § 829 a nasl. Občianskeho zákonníka.
* Plná moc vystavená pre jedného z členov skupiny, ktorý bude oprávnený prijímať pokyny za všetkých členov a konať v mene všetkých ostatných členov skupiny, podpísaná všetkými členmi skupiny alebo osobou/osobami oprávnenými konať v danej veci za každého člena skupiny.

Uchádzač/Záujemca, ktorý nesplní podmienky účasti, predloží neplatné doklady, nepredloží požadované doklady alebo informácie, alebo poskytne nepravdivé alebo pozmenené doklady alebo informácie, alebo neposkytne vysvetlenia alebo doplňujúce informácie, ak ho v rámci vysvetľovania obstarávateľ požiada o vysvetlenie alebo doplnenie predložených dokladov, alebo nenahradí inú osobu, prostredníctvom ktorej preukazuje splnenie podmienok účasti finančného a ekonomického postavenia alebo technickej alebo odbornej spôsobilosti, **bude zo súťaže vylúčený**.

Uchádzačovi/Záujemcovi bude písomne oznámené vylúčenie jeho ponuky s uvedením dôvodu vylúčenia a lehoty, v ktorej môže podať námietku.

1. **Podmienky účasti vo verejnom obstarávaní podľa § 32 Osobné postavenie**

**Uchádzač/Záujemca musí spĺňať nasledovné podmienky účasti týkajúce sa osobného postavenia:**

1. nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za **trestný čin** korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

* *doklad:*

*podnikateľ - fyzická osoba predloží výpis z registra trestov nie starší ako tri mesiace, alebo rovnocenný doklad vydaný príslušným súdom alebo správnym orgánom v krajine svojho sídla za osobu, na ktorú je vydané živnostenské oprávnenie alebo iné než živnostenské oprávnenie podľa osobitných predpisov,*

*podnikateľ - právnická osoba predloží výpisy z registra trestov nie staršie ako tri mesiace, alebo rovnocenné doklady vydané príslušným súdom alebo správnym orgánom v krajine svojho sídla, a to za spoločnosť (len v prípade, že v krajine sídla uchádzača/záujemcu takýto doklad je vydávaný) ako aj za osobu, ktorá je štatutárnym orgánom, alebo za osoby, ktoré sú členmi štatutárneho orgánu, ako aj za všetky osoby, ktoré sú členmi dozorného orgánu a prokuristami podnikateľa*

1. nemá **nedoplatky poistného** na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,

* *doklad: potvrdenie zdravotnej poisťovne a Sociálnej poisťovne nie staršie ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach)*

1. nemá **daňové nedoplatky** v Slovenskej republike alebo v štáte sídla, miesta podnikania alebo obvyklého pobytu,

* *doklad: potvrdenie miestne príslušného daňového úradu nie staršie ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach)*

1. nebol na jeho majetok vyhlásený **konkurz**, nie je v **reštrukturalizácii**, nie je v **likvidácii**, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

* *doklad: potvrdenie príslušného súdu nie staršie ako tri mesiace*

1. je **oprávnený** dodávať tovar, uskutočňovať stavebné práce, alebo poskytovať službu, vo vzťahu aspoň k jednému predmetu zákazky, na ktorý predkladá ponuku / žiadosť o účasť

* *doklad o oprávnení dodávať tovar, uskutočňovať stavebné práce alebo poskytovať službu:*
  + *živnostenské oprávnenie alebo výpis zo živnostenského registra (napríklad podnikateľ - fyzická osoba, podnikateľ - príspevková organizácia),*
  + *výpis z obchodného registra (napríklad podnikateľ - právnická osoba, podnikateľ - fyzická osoba zapísaná v obchodnom registri),*
  + *iné než živnostenské oprávnenie, vydané podľa osobitných predpisov*

1. nemá uložený **zákaz účasti vo verejnom obstarávaní** potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

* *doklad: čestné vyhlásenie*

1. nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania **závažného porušenia povinností** v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže obstarávateľ preukázať,

* *doklad: uchádzač/záujemca nepreukazuje, dôkazné bremeno je na obstarávateľovi*

1. nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania **závažného porušenia profesijných povinností**, ktoré dokáže obstarávateľ preukázať,

* *doklad: uchádzač/záujemca nepreukazuje, dôkazné bremeno je na obstarávateľovi*

Uchádzač/záujemca, ktorého tvorí skupina dodávateľov, preukazuje splnenie podmienok účasti, týkajúcich sa osobného postavenia, **za každého člena skupiny osobitne**.

Ak má uchádzač/záujemca sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených vyššie, alebo nevydáva ani rovnocenné doklady, možno ich **nahradiť čestným vyhlásením** podľa predpisov platných v štáte jeho sídla, miesta podnikania alebo obvyklého pobytu.

Ak má uchádzač/záujemca sídlo, miesto podnikania alebo obvyklý pobyt mimo územia Slovenskej republiky a právo tohto štátu neupravuje inštitút čestného vyhlásenia, možno ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača/záujemcu.

Splnenie podmienky účasti týkajúcej sa osobného postavenia môže uchádzač/záujemca, jeho subdodávatelia, ako aj osoby, ktorých zdroje majú byť použité na preukázanie finančného a ekonomického postavenia, alebo technickej alebo odbornej spôsobilosti, preukázať aj **zápisom do zoznamu hospodárskych subjektov** podľa §152 ZoVO. Zápis do zoznamu hospodárskych subjektov overuje obstarávateľ, pokiaľ uchádzač/záujemca nepredložil doklady uvedené v tomto bode, alebo potvrdenie o zápise do zoznamu hospodárskych subjektov, alebo iný rovnocenný zápis. Ak bol uchádzač/záujemca zapísaný do zoznamu podnikateľov podľa § 128 zákona č. 25/2006 Z.z., je povinný preukázať splnenie podmienky podľa písm. a) tohto bodu, a to za členov dozorného orgánu a za prokuristu.

1. **Podmienky účasti vo verejnom obstarávaní podľa § 34 Technická spôsobilosť alebo odborná spôsobilosť**

**Uchádzač/Záujemca musí spĺňať nasledovné podmienky účasti týkajúce sa technickej alebo odbornej spôsobilosti:**

1. musí mať preukázateľné **skúsenosti** s plnením obdobných predmetov, ako je predmet zákazky

* *doklad v zmysle § 34 ods. 1 písm. a):*

*Zoznam plnení rovnakého alebo podobného charakteru a zložitosti, ako je predmet zákazky, uskutočnených za predchádzajúcich päť rokov od vyhlásenia verejného obstarávania, s uvedením cien, lehôt dodania a odberateľov. Dokladom je referencia, ak odberateľom bol verejný obstarávateľ alebo obstarávateľ podľa ZoVO.*

Odôvodnenie primeranosti podmienky účasti: Vzhľadom na charakter a zložitosť predmetu zákazky je účelom stanovenia podmienky účasti overenie schopnosti, výkonnosti, skúsenosti a spoľahlivosti záujemcu alebo uchádzača, t. j. jeho schopnosti realizovať predmet zákazky. Požiadavku na finančný objem zrealizovaných zákaziek Obstarávateľ stanovil ako minimálnu úroveň skúseností uchádzača, vyjadrenú číselnou hodnotou, preukázanie ktorej zaručí schopnosť realizácie zákazky v takom rozsahu, ktorý zodpovedá požadovanej hodnote. Uchádzač v referencii musí preukázať, že má skúsenosti s realizáciou dodávky v požadovanom finančnom objeme, a tým preukáže, že vie zrealizovať predmet zákazky v rozsahu, ktorý je uvedený v Súťažných podkladoch.

*Minimálna požadovaná úroveň štandardov: K stanovenej podmienke účasti verejný obstarávateľ požaduje od uchádzača preukázať, že za požadované obdobie realizoval dodávku tovarov rovnakého alebo podobného charakteru ako je požadovaný predmet zákazky uvedený v záložke Predmet zákazky*, *ktorých finančný objem bol za určené obdobie v minimálnej výške 1 800 000,- EUR bez DPH na zariadeniach 400 kV , transformátory nad 250MVA.*

1. musí mať zdokumentovaný a funkčný **systém manažérstva kvality** v zmysle § 35

* *doklad v zmysle § 34 ods. 1 písm. d):*

***Uchádzač/Záujemca predloží:***

* ***certifikát kvality*** *vydaný nezávislou inštitúciou podľa požiadaviek EN ISO 9001:2008, alebo*
* ***doklad o rovnocenných opatreniach*** *na zabezpečenie systému kvality*

Funkčnosť systému manažérstva kvality musí byť overená auditom zo strany obstarávateľa v zmysle Prílohy č. 1 Vyhlášky ÚJD SR č. 431/2011 Z.z. Úspešnosť auditu je podmienkou uzatvorenia zmluvy s úspešným uchádzačom/záujemcom a bude realizovaný iba u úspešného uchádzača v prípade, že úspešný uchádzač nemá platný audit.

Obstarávateľ uzná ako rovnocenné certifikáty vydané orgánmi z členských štátov EU. Obstarávateľ prijme aj iné dôkazy predložené uchádzačom/záujemcom, ktoré sú rovnocenné opatreniam na zabezpečenie systému kvality podľa požiadaviek na vystavenie príslušného certifikátu.

Odôvodnenie primeranosti podmienky účasti: Pre kvalitu plnenia predmetu zákazky je potrebné, aby záujemca mal platný systém manažérstva kvality

1. musí mať na zabezpečenie kvality plnenia zdokumentovaný a funkčný **systém riadenia BOZP**

* *doklad v zmysle § 34 ods. 1 písm. d):*

***Uchádzač/Záujemca predloží:***

* ***certifikát systému riadenia BOZP*** *podľa štandardov OHSAS 18001:2007, alebo*
* ***doklad o rovnocenných opatreniach*** *na zabezpečenie BOZP*

Ak uchádzač/záujemca nemá certifikovaný systém riadenia BOZP, obstarávateľ uzná za rovnocenné doklady nasledovné doklady:

* + *politika bezpečnosti uchádzača/záujemcu*
  + *plán bezpečnosti pre poskytovanú službu /prácu, ktorý obsahuje postup pre vykonávanie služby/práce a preukazuje schopnosť uchádzača/záujemcu rešpektovať zásady bezpečnosti a predchádzať úrazom na pracovisku*
  + *zoznam pracovníkov zodpovedných za riadenie BOZP, s uvedením pozície v organizačnej štruktúre uchádzača/záujemcu, údajmi a certifikátmi týkajúcimi sa odbornej kvalifikácie v oblasti BOZP*
  + *zoznam registrovaných pracovných úrazov za posledné 3 roky s uvedením prijatých opatrení na ich predchádzanie*

Obstarávateľ uzná ako rovnocenné certifikáty vydané orgánmi z členských štátov EU. Obstarávateľ prijme aj iné dôkazy predložené uchádzačom/záujemcom, ktoré sú rovnocenné opatreniam na zabezpečenie systému BOZP podľa požiadaviek na vystavenie príslušného certifikátu.

Obstarávateľ uzná ako rovnocenné certifikáty vydané orgánmi z členských štátov EU. Obstarávateľ prijme aj iné dôkazy predložené uchádzačom, ktoré sú rovnocenné opatreniam na zabezpečenie systému BOZP podľa požiadaviek na vystavenie príslušného certifikátu.

Odôvodnenie primeranosti podmienky účasti: Pre kvalitu plnenia predmetu zákazky je potrebné, aby záujemca mal platný systém riadenia BOZP

1. musí disponovať personálom s **odbornou kvalifikáciou**, ktorý spĺňa požiadavky uvedené nižšie

* *doklad v zmysle § 34 ods. 1 písm. g):*

***Uchádzač/Záujemca predloží:***

* Osvedčenie o vydaní odbornej spôsobilosti, Autorizovaný stavebný inžinier, príslušná odbornosť, podľa zákona č.138/1992 Zb. o autorizovaných stavebných architektoch a stavebných inžinieroch.
* Oprávnenie podľa § 23 vyhl. Ministerstva práce, sociálnych vecí a rodiny SR č.508/2009 Z.z., príloha č.1 časť III. v rozsahu predmetu obstarávania a v súlade so zákonom 124/2006 Z.Z.
* Oprávnenie podľa § 24 vyhl. Ministerstva práce, sociálnych vecí a rodiny SR č.508/2009 Z.z., príloha č.1 časť III. v rozsahu predmetu obstarávania a v súlade so zákonom 124/2006 Z.Z.
* Predložením preukázateľného dokladu na montáž a uvádzanie do prevádzkyzapuzdrených vodičov 15,75kV.

Odôvodnenie primeranosti podmienky účasti: Legislatívne predpoklady pre práce na elektrických zariadeniach.

Osoba, ktorou uchádzač preukazuje splnenie tejto podmienky, sa musia podieľať na **realizácii** zákazky. Tento pracovník musí byť zároveň **uvedení v zmluve**.

1. musí mať zdokumentovaný a funkčný **systém environmentálneho manažérstva** v zmysle § 36

* *doklad v zmysle § 34 ods. 1 písm. h):*

***Uchádzač/Záujemca predloží:***

* ***certifikátom systému environmentálneho manažérstva*** *podľa štandardov EN ISO 14001:2004, alebo*
* ***dokladom o rovnocenných opatreniach*** *na zabezpečenie systému environmentálneho manažérstva, napr. registrácia v EMAS*

Obstarávateľ uzná ako rovnocenné certifikáty vydané orgánmi z členských štátov EU. Obstarávateľ prijme aj iné dôkazy predložené uchádzačom/záujemcom, ktoré sú rovnocenné opatreniam na zabezpečenie systému environmentálneho manažérstva podľa požiadaviek na vystavenie príslušného certifikátu.

Odôvodnenie: Pre kvalitu plnenia predmetu zákazky je potrebné, aby záujemca mal platný systém environmentálneho manažérstva.

Uchádzač/Záujemca môže na preukázanie technickej spôsobilosti alebo odbornej spôsobilosti využiť technické a odborné kapacity **inej osoby**, bez ohľadu na ich právny vzťah. V takomto prípade musí uchádzač/záujemca **preukázať** obstarávateľovi, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukazuje uchádzač/záujemca **písomnou zmluvou** uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Zmluva musí obsahovať **záväzok** osoby, že **poskytne svoje kapacity** počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti, musí spĺňať podmienky účasti týkajúce sa **osobného postavenia**, a súčasne nesmie existovať dôvod na **vylúčenie** v zmysle § 40 ods. 6 a) až h) a ods. 7 ZoVO. Ak takáto osoba nespĺňa uvedené podmienky, obstarávateľ požiada záujemcu/uchádzača o jej **nahradenie**.

Oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi/záujemcovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa § 34 ods. 1 písm. g) ZoVO, uchádzač/záujemca môže využiť kapacity inej osoby len, ak táto bude **reálne vykonávať** stavebné práce alebo služby, na ktoré sa kapacity vyžadujú.

Uchádzač/Záujemca, ktorého tvorí skupina dodávateľov zúčastnená vo verejnom obstarávaní, preukazuje splnenie podmienok účasti týkajúcich sa technickej spôsobilosti alebo odbornej spôsobilosti **spoločne za skupinu**.